ดาวโจนส์ปิดบวก/ทองพุ่ง/น้ำมันลดลง
หุ้นดาวโจนส์ปิดบวก 185.28 จุด รับความหวังเศรษฐกิจฟื้น ด้านราคาน้ำมันลดลง 79 เซนต์ ขณะที่ราคาทองคำพุ่ง 38.40 ดอลลาร์
2 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 29,823.92 จุด เพิ่มขึ้น 185.28 จุด หรือ +0.63% ขณะที่ดัชนี เอสแอนด์พี 500 ปิดที่ 3,662.45 จุด เพิ่มขึ้น 40.82 จุด หรือ +1.13% ส่วนดัชนีแนสแดค ปิดที่ 12,355.11 จุด เพิ่มขึ้น 156.37 จุด หรือ +1.28%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 1 ธ.ค. ขณะที่ดัชนี เอสแอนด์พี 500 และ แนสแดคปิดทำนิวไฮ ขานรับรายงานที่ว่านายสตีเวน มนูชิน รัฐมนตรีคลังสหรัฐ และนางแนนซี เพโลซี ประธานสภาผู้แทนราษฎรสหรัฐ จะหารือกันเกี่ยวกับการออกมาตรการกระตุ้นเศรษฐกิจวงเงินกว่า 9 แสนล้านดอลลาร์ นอกจากนี้ ตลาดยังได้แรงหนุนจากความคืบหน้าในการพัฒนาวัคซีนต้านไวรัสโควิด-19 รวมทั้งข้อมูลภาคการผลิตที่แข็งแกร่งเกินคาดของจีน
ด้านสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม ลดลง 79 เซนต์ ปิดที่ 44.55 ดอลลาร์ ด้านเบรนต์ทะเลเหนือลอนดอน งวดส่งมอบเดือนกุมภาพันธ์ ลดลง 46 เซ็นต์ ปิดที่ 47.42 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนกุมภาพันธ์ เพิ่มขึ้น 38.40 ดอลลาร์ ปิดที่ 1,814.10 ดอลลาร์ต่อออนซ์